કોંગ્રેસની અનામત ફોર્મ્યુલાને સ્વીકારીને ચૂંટણીમાં કોંગ્રેસને ખુલ્લું સમર્થન આપવાની જાહેરાત હાર્દિક પટેલે કરી હતી. અગાઉ કોંગ્રેસની અનામત ફોર્મ્યુલાનો સ્વીકાર કરતી વખતે પાટીદાર સમાજની અગ્રણી સંસ્થા ખોડલધામને વિશ્વાસમાં લેવાઈ ન હોવાનો દાવો ખુદ ખોડલધામના કર્તાહર્તાઓને જાહેરમાં કર્યો હતો. ખોડલધામના ચેરમેન અને પાટીદાર સમાજના આગળ પડતાં આગેવાન નરેશ પટેલ આ મામલે હાર્દિકથી નારાજ હોઈ તેની સામે અંતર રાખી રહ્યા છે તેવી રાજકીય વર્તુળોમાં અવારનવાર ચર્ચા પણ ઊઠતી હતી.